**AGENȚIA PENTRU PROTECȚIA MEDIULUI SĂLAJ**

**DECIZIA ETAPEI DE ÎNCADRARE**

 **Proiect**

Ca urmare a solicitării de emitere a acordului de mediu adresate de **DEALUL CU ȘUMAC S.R.L.,** cu sediul în județul Sălaj, com. Crișeni,satul Crișeni, nr. 172, înregistrată la APM Sălaj cu nr. 8888 din data de 13.11.2023, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

- **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 30.05.2024, că proiectul: ,,**CONSTRUIRE CĂSUȚĂ TIP A CU FUNCȚIUNE DE PENSIUNE AGROTURISTICĂ ’’** propus a fi amplasat în jud. Sălaj, com. Crișeni, intravilan înscris în extras CF nr. 54233 , nr. FN ,

**nu se supune evaluării impactului asupra mediului şi nu se supune evaluării impactului asupra corpurilor de apă.**

Justificarea prezentei decizii:

 **I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa 2, pct. 10, lit. b) – proiecte de dezvoltare urbană , inclusiv construcția centrelor comerciale și a parcărilor auto publice ;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Graiul Sălajului, afişare şi înregistrare anunţ la sediul Primăriei Ip, precum şi la sediul şi pe pagina de internet a APM Sălaj, iar proiectul Deciziei etapei de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b)** Caracteristicile proiectului:

b1) dimensiunea şi concepţia întregului proiect:

Prin proiect se propune:

 - Scopul principal al acestui proiect este realizarea unei investitii noi, beneficiarul doreste construirea unei unitati de cazare de tip pensiune pe raza localitatii Cristur-Crișeni.

 Investitia se compune dintr-un singur corp de cladire, cu dotarile si amenajarile aferente functiunii de pensiune agroturistica. Cladirea este organizata din punct de vedere functional pe doua nivele, iar la interior va avea 4 camere de tip dormitor cu doua bai si o zona comuna de relaxare, iar in exterior o terasa. Constructia va avea functiunea doar de cazare fara functiunea de servirea mesei in incinta unitatii.

Spatiul ramas liber in jurul constructiei se va amenaja ca spatiu verde cu dotari pt. relaxare.

**CASUTA TIP A CU FUNCTIUNE DE PENSIUNE AGROTURISTICA, are urmatoarele dimensiuni :**

 - dimensiuni in plan orizontal al cladirii este de 12,0 m x 8,0m - constructia se dezvolta in plan pe doua nivele parter + mansardă,

 - Inaltimea la streasina este de 2,50m si inaltimea la coama de 4,25m, - volumul construit este de 360 mc,

- Aria construita căsuță P+M = 96,0 mp

 - Aria **construita Stotal** = 192mp

 - Ac terasa exterioara= 24,0 mp

 - Alei auto + parcare = 135mp

 **- Compartimentarile interioare ale cladirii :**

Cladirea destinata cazarii este o cladire cu forma dreptungiulara in plan, cu structura de lemn si compartimentari din pereti usori.

Sistemul constructiv al cladiirii va fi următorul :

 Infrastructura cladirii de cazare este compusa din fundații din beton armat, continue perimetral și izolate sub stâlpi. Placa/planseul de la nivelul parterului este realizat din beton armat.

Suprastructura este realizată din grinzi si stalpi din lemn în formă de litera A, iar la exterior cladirea are o forma arhitecturala cu o sarpanda dominanta si spatii vitrate.

**Închideri exterioare și compartimentări interioare**

Închiderile perimetrale ale cladirii sunt realizate din pereti cu structura din lemn.

**Finisaje interioare**

 zona destinata pensiunii va fi organizata pe o platforma betonata, armata, la nivel cu zona aleilor pietonale, care prevede pante de captare si dirijare a apelor pluviale.

**Finisaje exterioare**

Închiderile ce delimitează exteriorul cladirii sunt realizate dintr-o sarpanta dominanta in doua ape pe structura din lemn, iar partea de pereti exteriori vor fi realizati cu structura din lemn cu zone vitrate.

**Acoperișul și învelitoarea**

Învelitoare cladirii se va realiza din tabla faltuita pe intreaga structura a sarpantei.

**Bilant teritorial:**

 Suprafata totala a terenului = 1000 mp

 Arii construite propuse în incinta:

 Ac pensiune P+M = 96,0 mp

 Platforme auto = 135,0mp

 Imprejmuire proprietate = 175,50 ml

 **POT propus = 9,6%**

 **CUT propus = 0,19 %**

Utilități:

Alimentare cu apă: conform Avizului de Gospodărire a apelor

Coordonate Stereo

|  |  |
| --- | --- |
| Nr. crt. | Coordonate topografice Stereo 1970 |
| X(N) | Y(E) |
| 1 | 642819.967 | 356493.324 |
| 2 | 642788.271 | 356560.46 |
| 3 | 642775.942 | 356555.373 |
| 4 | 642807.382 | 356488.11 |

**alimentarea cu apă**, se va realiza, astfel:

* **sursa de apă**: *din subteran*, puț săpat, cu H=4 m, Ø 1000 mm, având coordonatele topografice în sistem Stereo 70: x(N)=642794.945 ; y(E)=356516.559. Sursa de apă se va utiliza numai *în* *scop* *menajer* pentru investiția propusă;
* **instalații de captare**: 1 buc., electropompă submersibilă Petrollo, Q=0,5 mc/h, H=10 mCA;
* **instalații de aducțiune**: conductă din PEID, Dn 32 mm și L= 10 m;
* **instalații de înmagazinare**: 1 buc. rezervor de înmagazinare apă, cu volumul V= 1 mc, echipată cu hidrofor (Qi=0,54 mc/h; H=25 mCA; P=1,6 kW; N=2900 rot/min);
* **rețea de distribuție**: conductă din PEID, Dn 32÷12,5 mm și L= 20 m;
* **instalații de măsurare**:-*pentru sursa subterană*, apometru;
* **cerința de apă**: *în scop menajer*, Qzi max=0,96 mc/zi, Qzi med=0,74 mc/zi , Qzi min=0,44 mc/zi;
* **necesar de apă**: *în scop menajer*, Qzi max=0,78 mc/zi, Qzi med=0,60 mc/zi , Qzi min= 0,36 mc/zi;

-durata de funcționare: 250 zile/an, 8 ore/zi;

**~ evacuarea apelor**, se va realiza, astfel:

**- apelor** **uzate** **menajere** (Quz zi max= 0,77 mc/zi, Q uz zi med= 0,59 mc/zi, Q uz zi min= 0,35 mc/zi), rezultate, se vor colecta printr-o rețea de canalizare executată din conducte PVC KG 160 mm, cu lungimea totală de L= 10 m și stocate temporar într-un bazin vidanjabil prefabricat montat subteran cu volumul V = 10 mc;

**- apele pluviale impurificate**, Qpl=1,06 l/s, colectate de pe suprafeța amenajată a parcării formată din rigole deschise cu grătar și epurate local, printr-o rețea de canalizare PVC KG cu Ø 110 mm, cu lungimea L= 160 m, se vor descărca în șantul pluvial a drumului județean DJ 108D, având coordonatele topografice în Sistem Stereo 70 aferent punctului de evacuare: X(N)= 642860,321;Y(E)=356364,672. Apelepluviale impurificate înainte de evacuare în șantul pluvial a drumului, vor fi epurate printr-un separator de hidrocarburi, cu debitul Qi= 1,5 l/s, pozat subteran;

**- apele pluviale convențional curate** Qpl=5,11 l/s, colectate de pe suprafața acoperită a incintei construite, prin intermediul unei rețele de rigole betonate, L= 15 m, cu grilaj metalic, vor fi stocate temporar într-un bazin prefabricat subteran, cu V = 15 mc și va fi destinat pentru irigarea zonelor verzi aferente incintei construite în perioada de vară respectiv evacuate în șantul pluvial a drumului județean DJ 108D în perioada de iarnă, prin rețeaua de canalizare a apelor pluviale impurificate epurate;

- *indicatorii de calitate ai apelor uzate menajere*, vidanjate, se vor încadra în prevederile HGR nr. 352/2005 pentru modificarea și completarea HG nr.188/2002, (NTPA 002/2005) și condiții impuse de operatorul stației de epurare;

- *indicatorii de calitate ai apelor pluviale*,evacuate prin șantul pluvial în cursul v. Sălaj, se vor încadra în prevederile HGR nr. 352/2005 pentru modificarea și completarea HG nr.188/2002 ( NTPA 001/2005).

Alimentarea cu energie electrică: - se propune un sistem de panouri fotovoltaice amplasate in zona verde aceste panouri vor produce energie electrica necesara pentru investitia propusa pe amplasament. Energia electrica produsa se va stoca in baterii speciale amplasate intr-o camera tehnica, iar de aici se va folosi direct catre consumator.

b2) cumularea cu alte proiecte existente şi/sau aprobate: - lucrările necesare realizării proiectului nu se suprapun cu alte proiecte existente sau planficate în zonă;

b3) utilizarea resurselor naturale, în special a solului, a terenurilor, a apei şi a biodiversităţii: în perioada de execuţie se vor folosi cantităţi de apă, nisip, balast, etc;

b4) cantitatea şi tipurile de deşeuri generate/gestionate: deșeuri specifice lucrărilor de construcții care vor fi gestionate conform OUG nr. 92/2021 privind regimul deşeurilor, aprobată prin Legea nr. 17/2023; acestea vor fi colectate selectiv și se vor valorifica/elimina numai prin operatori economici autorizați;

b5) poluarea şi alte efecte negative:

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.;

**Măsuri pentru protecția calității apelor**:- Alimentarea cu apă a investitiei se va realiza de la fantana proprie existenta pe amplasament.

Evacuarea apelor menajere se face intr-un bazin vidanjabil, cu V= 10 mc

Apele pluviale prin intermediul unei rețele de rigole betonate, L= 15 m, cu grilaj metalic, vor fi stocate temporar într-un bazin prefabricat subteran, cu V = 15 mc și va fi destinat pentru irigarea zonelor verzi aferente incintei construite în perioada de vară respectiv evacuate în șantul pluvial a drumului județean DJ 108D în perioada de iarnă, prin rețeaua de canalizare a apelor pluviale impurificate epurate;

Prin organizarea de șantier, pe perioada execuției lucrărilor, se vor asigura grupurile sanitare minime ce se vor amplasa de constructor pe terenul beneficiarului.

Apele pluviale vor avea o curgere gravitațională pe terenul de amplasament, la care nu se vor face lucrări de modificare a planului existent.

**Concluzie:** Constructia propusa nu va afecta solul datorita controlului evacuarii si stocarii produselor reziduale rezultate

**Măsuri pentru protecția aerului:**

Utilajele folosite pe parcursul realizarii investitiei reprezentate prin: cefaroane transport beton, masini transport materiale diverse, nu reprezinta surse de poluare a aerului prin emanatiile de gaz de esapament, avand in vedere volumul redus al lucrarilor de executie.

Activitatea prestata in perioada functionarii pensiunii nu este de natura sa produca vicierea aerului inconjurator. Obiectivul propus va respecta prevederile Ord. MAOM 462/1993 pentru emisii si a Ord. MAPM nr. 692/2002 pentru emisii.

Vicierea aerului – se va face controlat .

Locuintele vecine sunt amplasate la o distanta considerabila fata de pensiune, iar nivelul estimat al emisiilor este nesemnificativ.

**Măsuri pentru protecția împotriva zgomotului și vibrațiilor:**

- Pe perioada de realizare a lucrarilor de construire propuse, zgomotul produs de utilajele participante la lucrare este redus**,** nefiind necesare lucrari speciale pentru reducerea zgomotului sau vibratiilor. De-asemenea in perioada functionarii al pensiunii nivelul de poluare fonica este mic nefiind necesare lucrari speciale pentru reducerea zgomotului sau vibratiilor.

**Protecţia aşezărilor umane şi a altor obiective de interes public:**

Se va avea in vedere ca prin realizarea proiectului sa nu se creeze disconfort locuitorilor din zona.;

**Protecţia ecosistemelor terestre şi acvatice:**

Proiectul propus nu intră sub incidența art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările viitoare;

Activitățile desfășurate în perioada de execuție a proiectului, respectiv de construire a anexei, platforma betonată, și în perioada de funcționare nu influenţează negativ ecosistemele terestre și acvatice;

**Măsuri pentru protecția solului și subsolului:**

 **Lucrările și dotările pentru protecția solului și a subsolului**

Utilajele folosite pe durata de realizarea a lucrarilor de construire, precum si mijloacele de transport, vor avea o stare tehnica corespunzatoare, astfel incat sa fie exclusa orice posibilitate de poluare a mediului inconjurator cu combustibil ori material lubrifiant direct sau indirect;

 Materialele necesare executarii lucrarilor de construire vor fi depozitate numai in locuri special amenajate in incinta, astfel incat sa se asigure protectia factorilor de mediu;

 Nu se vor depozita materiale de constructii sau deseuri in afara perimetrului detinut de titularul proiectului.

Căile de acces vor fi realizate din materiale rezistente la circulație pe un suport care asigură ruperea capilarității cu solul.

Deseurile provenite in urma executarii lucrarilor de construire propuse vor fi colectate, depozitate containerizat, de unde vor fi transportate si depozitate de catre firma specializata.

 Pe perioada de functionare, din activitatea desfasurata vor rezulta următoarele deşeuri menajere,- ambalaje de hartie/carton, se colectează în pubele din plastic, cod 15 01 01 – aprox 1 kg /luna, vor fi preluate de firma autorizate - ambalaje din plastic, se colectează în pubele din plastic, cod 15 01 02 – aprox 1 kg /luna, vor fi preluate de firma autorizate - amestecuri de grasimi si uleiuri de la separatorul de ulei/apa, se colectează în butoi din metal/plastic, cod 19 08 10\* - aprox. 0.2 kg/luna, şi vor fi preluate de firma autorizate - deseuri menajere, cod 20 01 03 - aprox 2 mc/luna vor fi preluate de firma d salubrizare - deseuri de namol si nisip, se colectează în butoi din metal/plastic ,cod 19 08 02 – aprox 0.4 kg/luna şi vor fi preluate de firma autorizate.

Gospodarirea deseurilor: Deşeurile şi resturile menajere se vor colecta în pubele , stocate pe platformele betonate,de unde vor fi preluate periodic prin contract cu firme specializate. Titularul va fi răspunzător de menţinerea curăţeniei şi are obligaţia să respecte prevederile Normelor de salubrizare.

**Gospodărirea substanţelor şi preparatelor chimice periculoase:**

în realizarea lucrarilor de construire, precum si in perioada de functionare nu se folosesc substanţe şi preparate chimice periculoase.

**Lucrări necesare organizării de șantier:**

-Lucrarile de organizare de santier privesc acea categorie de lucrari pregatitoare realizarii lucrarilor de construire. Zona aferenta organizarii de santier este amplasata in imediata apropiere a constructiilor propuse, pe terenul proprietatea beneficiarului si va fi constituita dintr-o platforma betonata (7.00 m x 5.00 m) se va realiza în interiorul amplasamentului, in zona proiectului, pe toată durata execuţiei lucrărilor, astfel încât impactul generat asupra factorilor de mediu în timpul executării lucrărilor de construcţii proiectate să fie cât mai redus;

-La finalizarea lucrărilor prevăzute prin proiect, perimetrul implicat va fi supus unui proces de reabilitare ce va viza ameliorarea zonelor afectate si aducerea la starea initiala, se va amenaja suprafata de teren din jurul cladirilor cu dale prefabricate din beton pe toata suprafata amplasamentului si se vor amenaja zone verzi ambientale.

b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

b7) riscurile pentru sănătatea umană - de exemplu, din cauza contaminării apei sau a poluării atmosferice: - se vor lua toate măsurile necesare să fie respectate toate prevederile legilor în vigoare atât pe timpul execuției lucrărilor cât și pe timpul funcționării construcției.**;**

**c) Amplasarea proiectelor:**

c1) utilizarea actuală şi aprobată a terenurilor: terenul aferent lucrărilor propuse conform certificatului de urbanism nr. 81 din 09.11.2023 emis de Primăria Comunei Crișeni, se află în intravilanul , comunei Crișeni, constituit din teren particular proprietatea numitului Bacso Vasile înscris în CF nr. 54233 Crișeni, nr. cadastral 54233 în suprafața de 1000 mp ;

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: - nu este cazul ;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: nu este cazul;

d8) posibilitatea de reducere efectivă a impactului: respectarea legislației în vigoare și respectarea condițiilor din prezenta decizie etapă de încadrare;

**II. Motivele pe baza cărora s-a stabilit necesitatea neefectuării evaluării adecvate sunt următoarele:** - nu este cazul;

-Proiectul propus nu **intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:** - nu este cazul;

-Proiectul propus  **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Bazinală de Apă Somes Tisa, nr. 596/22.11.2024 înregistrată la APM Sălaj cu nr. 9164/22.11.2024 decizie justificată prin următoarele: lucrările prezentate în proiect nu au influență asupra corpului de apă.

* Respectarea măsurilor şi condiţiilor de realizare a proiectului în conformitate cu *Avizul de gospodărire a apelor SGA SJ nr. 8 din 02.02.2024****,*** eliberat de Administrația Bazinală de Apă Someș Tisa, Sistemul de Gospodarire al Apelor Sălaj:

**Avizul de gospodărire a apelor se emite cu următoarele condiții:**

1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj.

2.În cazul redimensionării podului, în corelare cu prevederile legale HG nr. 846/2010, se va redimensiona și lucrarea de traversare ancorată de acesta.

 3. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.

 4. Se interzice evacuarea de ape uzate, deșeuri și alte substanțe poluatoare în apele de suprafață sau subterane.

 5. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

 6. Recepția lucrărilor se va face în prezența delegatului Sistemului de Gospodărire a Apelor Sălaj.

 7. În cazul în care apar modificări ce impun schimbarea soluțiilor avizate, beneficiarul investiției va solicita Aviz de gospodărire a apelor modificator, conform Ordinului MAP nr. 828/04.07.2019.

 8. La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările şi completările ulterioare.

 9. Se vor respecta regimului restricționat de folosință a terenurilor în zona de protecție a cursurilor de apă, conform prevederilor Legii Apelor nr. 107/1996, cu modificările și completările ulterioare, Anexa nr. 2. și luarea măsurilor necesare de asigurare a stabilității albiei și malurilor în zona traversărilor.

Avizul îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii avizului de gospodărire a apelor şi dacă au fost respectate prevederile înscrise în aviz; în caz contrar, avizul îşi pierde valabilitatea.

Avizul de gospodărire a apelor este aviz conform şi trebuie respectat ca atare de către titularul de proiect, proiectant şi constructor, la contractarea şi execuţia lucrărilor aferente proiectului.

Nerespectarea prevederilor prezentului aviz atrage după sine răspunderea administrativă, după caz, precum și răspunderea civilă sau penală conform prevederilor Legii Apelor nr.107/1996, cu modificările și completările ulterioare, în cazul producerii de prejudicii persoanelor fizice și/sau juridice.

Un exemplar din documentație, ștampilat și vizat spre neschimbare, s-a transmis solicitantului, împreună cu un exemplar din aviz.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. MS nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

Director Executiv

Dr. ing. Aurica GREC

Şef Serviciu Avize, Acorduri, Autorizații,

ing. Gizella BALINT

Întocmit,

ing. Filomela Pop